
	Proiect de Hotărâre

Nr. 460/14.10.2026


HOTĂRÂREA   NR.____2026
privind stabilirea taxelor aplicate de către Complex Sportiv „Corvinul 1921” Hunedoara, pe anul 2027
Consiliul Local al Municipiului Hunedoara;

Analizând Referatul de aprobare al Primarului Municipiului Hunedoara nr. 84532/14.10.2026 privind stabilirea taxelor aplicate de către Complexul Sportiv ,,Corvinul 1921 Hunedoara, pe anul 2027;

În temeiul prevederilor art. 484 şi art. 486 din Legea nr. 227/2015 privind Codul Fiscal, cu modificările şi completările ulterioare, ale art. 21 din Legea nr. 448/2006 privind protecţia şi promovarea drepturilor persoanelor cu handicap, republicată, cu modificările şi completările ulterioare, ale art. 27 şi art. 30 din Legea nr. 273/2006 privind finanţele publice locale, cu modificările şi completările ulterioare, precum și ale art. 4 lit. b) și art. 7 din Legea nr. 52/2003 privind transparenţa decizională în administraţia publică, republicată, cu modificările ulterioare;
În temeiul dispozițiilor art. 129, alin. (1), alin. (2), lit. b), alin. (4), lit. c), alin. (14) şi art.139, art. 196 alin. (1) lit. a), din Ordonanţa de Urgenţă nr. 57/2019 privind Codul administrativ, cu modificările și completările ulterioare;
H O T Ă R Ă Ş T E:


Art. 1. – Stabileşte taxele aplicate de către Complexul Sportiv ,,Corvinul 1921 Hunedoara“, pe anul 2027, conform Anexei nr. 1, care face parte integrantă din prezenta hotărâre.
Art. 2. - Se aprobă Procedura de utilizare a domeniului public şi privat a Municipiului Hunedoara, care se află în administrarea Complexului Sportiv ,,Corvinul 1921 Hunedoara“ şi modalitatea de încasare a taxelor aferente utilizării, conform Anexei nr. 2, care face parte integrantă din prezenta hotărâre.
Art. 3. -  Se va permite accesul la Complexul Sportiv ,,Corvinul 1921 Hunedoara“ a persoanelor cu handicap, după cum urmează:

a)Copilul cu handicap grav și accentuat, precum şi persoana care îl însoţeşte beneficiază de gratuitate la taxa de intrare la Complexul Sportiv ,,Corvinul 1921 Hunedoara“;

b)Adultul cu handicap grav sau accentuat, precum şi persoana care îl însoţeşte beneficiază de gratuitate la taxa de intrare la Complexul Sportiv ,,Corvinul 1921 Hunedoara“;

c)Adultul cu handicap mediu şi uşor va achita biletele de intrare în aceleaşi condiţii ca pentru elevi si studenţi. 
Art. 4. - Prezenta hotărâre intră în vigoare începând cu data de 1 ianuarie 2027.
Art. 5. - Cu data intrării în vigoare a prezentei hotărâri, se abrogă Hotărârea Consiliului Local al municipiului Hunedoara nr.377/2025.
Art. 6. – Împotriva acestei hotărâri persoanele interesate pot face contestaţie în termen de 15 zile de la afişarea sau publicarea acesteia.
Art. 7. – Hotărârea se comunică Prefectului judeţului Hunedoara, Primarului,  Serviciului Juridic Administrație Publică Locală și Autoritate Tutelară,  Compartimentului Audit Intern, Serviciului Informatică, tehnică de calcul, încasări, Serviciului Comunicare, Relații cu investitorii, Serviciului Informații pentru Cetățeni și Relații Publice, Monitorul Oficial Local, Relația cu Mediul Asociativ, Complex Sportiv „Corvinul 1921” Hunedoara.

